Sejak hidupan muncul pertama kali di planet Bumi,
ia tidak pernah berhenti berkembang…
didorong oleh dunia yang sentiasa berubah…
dan persaingan sengit.
Namun, ada satu era luar biasa
semasa evolusi menjadi cukup pesat…
memberikan kita banyak daripada haiwan yang masih ada hari ini…
dan gergasi ikonik
yang pernah memerintahnya.
Inilah kisah zaman dinosaur.
BABAK 5
BAYANGAN GERGASI
Ini permulaan Zaman Jurasik.
200 JUTA TAHUN LALU
Pangaea, adibenua yang menyaksikan zaman reptilia,
perlahan-lahan memisahkan dirinya.
Plat tektonik beralih…
memaksa sungai-sungai magma ke permukaan…
memulakan perubahan planet ini sepenuhnya.
Selama jutaan tahun,
rekahan lebur memotong jisim bumi yang besar kepada dua.
Air mengisi rekahan antara benua-benua yang baru terbentuk.
Apabila ia semakin jauh daripada satu sama lain,
persekitaran baharu tercipta…
menyebabkan kepupusan banyak hidupan…
tapi memacu evolusi untuk mangsa yang terselamat…
terutamanya satu kumpulan haiwan.
152 JUTA TAHUN LALU
Di hutan Amerika Utara Jurasik yang menjulang tinggi…
haiwan terbesar yang pernah berjalan di Bumi sedang berkembang.
Dinosaur.
Semasa pemecahan Pangaea,
ia hidup di dunia yang penuh kekayaan.
Sesetengah daripadanya, seperti Diplodocus,
membesar sepanjang 25 meter.
Namun, walau sebesar mana saiznya,
ia sentiasa perlu berwaspada…
kerana ia bukan satu-satunya gergasi Zaman Jurasik.
Allosaurus.
Hampir sepanjang sembilan meter…
ia antara pemangsa terbesar di darat
pada zaman awal pemerintahan dinosaur.
Ia mencari peluang.
Tapi bukan dewasa yang ia cari.
Allosaurus ini mencari mangsa yang lebih mudah.
Anak Diplodocus.
Ditetaskan daripada telur yang sebesar sebiji limau gedang,
ia terlalu kecil untuk hidup dalam kawanan itu
di mana ia mungkin boleh dipijak.
Sebaliknya, ia mesti membela dirinya.
Allosaurus itu akan membunuhnya dengan cepat…
jika ia boleh menjumpainya.
Harapan terbaik si kecil itu…
adalah untuk kekal diam.
Allosaurus itu mempunyai deria yang tajam,
namun ribut itu menyembunyikan sebarang petunjuk bagi lokasi anak itu.
Hampir ditangkap…
dan bukan hanya seekor anak Diplodocus sedang bersembunyi.
Untuk meningkatkan peluang hidupnya,
anak-anak ini mesti makan sebanyak mungkin
secepat mungkin…
supaya ia boleh menjadi dewasa yang besar.
Namun, saat dinosaur besar ini memakan tumbuhan di sekelilingnya,
tumbuhan itu sendiri sedang berubah…
dengan cara yang akan merevolusikan kehidupan di Bumi.
Suatu masa dahulu, tumbuhan hanya bergantung
pada angin atau air untuk menyebarkan debunga…
tapi pada zaman dinosaur,
terdapat satu inovasi dalam pembiakan tumbuhan…
yang masih ada dengan kita hari ini.
Bunga.
Pada kelebaran 40 sentimeter,
bunga ini milik teratai gergasi di hutan hujan Amazon Amerika Selatan…
dan satu-satunya tujuannya
adalah untuk menarik haiwan untuk mendebungakannya.
Menjelang malam, bunganya menghasilkan bau seperti nanas yang sangat kuat…
yang menarik kumbang ini.
Sama seperti nenek moyang purbanya,
kumbang yang tertawan itu masuk ke dalamnya.
Ia masuk melalui kelopak luar,
ke dalam jantung bunga,
di mana syurga menanti.
Di dalam, suhunya sepuluh darjah
lebih panas daripada udara malam di sekeliling.
Di sini, kumbang itu memakan isinya yang berair dengan gembira.
Namun, kumbang itu juga menawarkan sesuatu sebagai balasan,
debunga yang dikutip dari teratai gergasi lain.
Semasa ia makan, debunga itu terkena pada bahagian pembiakan bunga itu.
Apabila fajar tiba,
bunga itu menguncup…
menyelubungi kumbang di dalam kelopaknya yang lembut…
dan menyelaputinya dengan debunganya yang melekit.
Sewaktu senja, bunga itu mengembang sekali lagi.
Setelah membantu tumbuhan itu membiak,
ia berubah warna dan hilang baunya yang harum itu…
membenarkan kumbang itu, kini diselaputi debunga bunga ini,
untuk terbang pergi
dan mendebungakan teratai gergasi lain tanpa sedar.
Namun, hubungan antara bunga dengan kumbang pendebunganya
hanya permulaannya.
Serangga lain dalam era dinosaur tidak lama lagi melakukan perkara sama…
mengambil debunga dari bunga ke bunga…
sebagai balasan untuk cecair nektarnya yang manis.
Menjelang 130 juta tahun lalu…
bunga-bunga menjadi semakin terang,
berwarna-warni
dan berbeza-beza,
saat ia bersaing untuk menarik pendebunga terbaik.
Ketika ia tersebar…
darat bertukar daripada warna hijau yang tidak berkesudahan…
kepada pelbagai warna.
Hari ini, terdapat sepuluh kali lebih banyak tumbuhan berbunga
daripada semua spesies tumbuhan lain.
Namun, saat dunia berbunga,
makhluk lain mula mengeksploitasi
hubungan antara bunga dengan serangga ini…
mendorong peningkatan
pelbagai jenis pemangsa dan mangsa.
Labah-labah telah wujud selama lebih 100 juta tahun…
tapi kini mula memintal suteranya menjadi sawang yang rumit…
memanfaatkan gelombang hidup yang baharu ini.
Menjelang pertengahan pemerintahan dinosaur…
terdapat peningkatan mendadak dalam biodiversiti…
didorong oleh kedatangan tumbuhan berbunga…
sehingga, buat pertama kali dalam sejarah Bumi,
terdapat lebih banyak spesies di daratan daripada di lautan.
110 JUTA TAHUN LALU
Namun, bukan hanya makhluk lebih kecil yang berubah
dengan cara baharu dan radikal.
Ini Deinonychus.
Walaupun rupanya tampak comel,
ia seekor dinosaur.
Anak dinosaur.
"Deinonychus" diterjemahkan sebagai "cakar yang dahsyat"…
tapi itu bukan satu-satunya kekuatannya.
Ia juga ada penglihatan tajam
dan pendengaran hebat.
Namun, penyesuaiannya yang paling menarik ialah bulunya.
Struktur seperti bulu yang mudah pertama sekali muncul dalam Zaman Trias.
Bukan untuk penerbangan, tapi untuk kehangatan.
Dapat kekal hangat
bermaksud cabang dinosaur ini, theropod,
boleh menjadi aktif siang dan malam…
memberikannya lebih banyak masa untuk membesarkan anaknya
sebagai sebahagian keluarga.
Hidup dalam kumpulan juga ada kelebihan lain,
terutamanya apabila tiba masanya untuk mencari makanan…
kerana Deinonychus ialah pemburu kawanan.
Yang bijak.
Mangsanya, Arkansaurus, juga seekor dinosaur…
tapi kehidupannya berbeza dan ia hanya makan tumbuhan.
Namun, persamaannya
ialah kelajuan.
Mengejar mangsanya sudah cukup sukar.
Menjatuhkannya,
lebih sukar.
Dengan bekerjasama,
ia bergilir-gilir meletihkan mangsanya.
Cakar dahsyatnya menyebabkan Arkansaurus yang kepenatan itu jatuh.
Apabila dinosaur dipelbagaikan,
banyak yang menjadi semakin sosial.
Namun, ia masih tidak boleh dibandingkan
dengan haiwan sosial terhebat pada zamannya,
haiwan yang berkembang betul-betul di bawah kakinya.
Hari ini, di Afrika Barat,
kita masih boleh menemukan keturunan awal yang mahir bersosial itu.
Anai-anai.
Satu keluarga adik-beradik yang sangat besar
berjumlah lima juta…
semuanya bekerja keras untuk koloni
dan ibunya, ratu.
Serangga sosial seperti anai-anai
pertama kali muncul pada zaman dinosaur…
mengitar semula tumbuhan baharu…
sementara menjadi sumber makanan utama juga
bagi musuhnya.
Seekor peninjau menjejaki bau anai-anai.
Bersenjatakan berita penemuannya,
ia meluru kembali ke sarangnya.
Ia ahli kumpulan serangga sosial purba yang lain,
semut.
Persaingan antara spesies pesaing ini
telah sengit selama berjuta-juta tahun…
dalam perlumbaan evolusi yang luar biasa.
Di sarangnya, peninjau itu menyeru tenteranya sendiri.
Ini semut Megaponera pemangsa.
Seperti legion Romawi yang hebat…
seribu askar berarak untuk berperang.
Apabila hampir dengan pekerja anai-anai itu,
peninjau itu memberi isyarat…
dan barisan semut itu mula tersebar,
umpama ombak yang sedia untuk terhempas.
Sekarang, dengan kekuatan penuh,
peninjau beri satu arahan terakhir…
serang.
Anai-anai itu mempunyai pertahanan.
Ia sudah mengembangkan pasukan askar bersenjata
yang melindungi pekerja.
Setelah menangkap semut, ia segera mengoyak-ngoyakkannya.
Namun, semut-semut ini ada senjata pakar tersendiri.
Ia menusuk sengatnya yang berbisa
pada satu-satunya titik lemah pesaing purbanya,
betul-betul di antara rahang.
Angka kematian dalam pertarungan yang sudah lama wujud ini
segera meningkat.
Namun, semut yang sedang menyerang itu mengatasi anai-anai.
Pemenang mengumpulkan yang kalah
dan membawanya balik ke sarang
untuk memberi makan kepada seluruh koloni.
Di bawah tanah, semut menunjukkan kemuncak pencapaian evolusinya
saat ia merawat rakan seperjuangannya yang cedera.
Banyak yang hilang anggota badan.
Namun, pekerja-pekerja itu menjilat luka semut yang cedera,
menggunakan antibiotik yang dibawa dalam air liurnya
untuk membantu ia sembuh.
Tanpa antibiotik ini, kebanyakan semut akan mati.
Namun, disebabkan rawatan itu,
ia boleh mara untuk berperang semula dalam masa 24 jam,
walaupun dengan anggota badan yang hilang.
Ini satu-satunya contoh haiwan, selain manusia,
menggunakan ubat untuk menyelamatkan nyawa yang lain.
Dengan bekerjasama,
haiwan sosial seperti semut dan anai-anai berkembang maju di bawah dinosaur.
Namun, tanah di bawah kakinya masih bergerak,
menyebabkan perubahan seismik.
90 JUTA TAHUN LALU
Sembilan puluh juta tahun lalu, plat tektonik Bumi yang beralih
terus membentuk semula planet ini.
Semasa pecahan Pangaea tersebar…
pembuakan magma mula mengangkat dasar laut…
menaikkan aras laut global.
Perkara ini menyebabkan darat banjir…
mencipta banyak laut tohor…
dan banyak benua pulau,
setiap satu dengan iklim dan ciri-ciri tersendiri.
Terasing di jisim bumi masing-masing, dinosaur berkembang dengan sangat maju.
76 JUTA TAHUN LALU
Bersama sauropod besar yang berleher panjang
dan theropod yang berbulu,
sekumpulan dinosaur lain juga menemukan kejayaan.
Ornithischia.
Sama seperti Diplodocus, ia kebanyakannya herbivor…
tapi ia mengembangkan rahang yang boleh mengunyah.
Digabungkan dengan peningkatan hidupan tumbuhan,
ornithischia, seperti Maiasaura,
membentuk antara kawanan terbesar yang pernah dilihat Bumi.
Di seluruh dunia, dinosaur kini menguasai setiap habitat darat
yang ditawarkan oleh planet yang berubah-ubah ini
tapi pada masa yang sama,
dinasti kita sendiri, mamalia sejati yang pertama,
juga memanfaatkan kekayaan baharu itu.
Dalam bayangan gergasi,
makhluk-makhluk kecil ini terbatas kepada kehidupan yang terpinggir.
Tapi ia juga menjadi semakin sofistikated, sosial
dan mampu menjaga anak-anaknya.
Hari ini, di hutan-hutan Australia Barat Selatan,
kita boleh melihat sekilas
kehidupan sesetengah mamalia purba itu dahulu.
Ini seekor numbat,
marsupial yang terancam
yang dijangka berjumlah 3,000 ekor sahaja di belantara.
Seperti beberapa nenek moyang prasejarahnya,
ia juga hidup dengan memakan anai-anai yang enak.
Menggunakan lidahnya yang panjang dan melekit,
ia mengaupnya dengan gembira.
Lebih banyak, lebih bagus…
kerana di sarangnya…
beberapa ekor anak menunggu kepulangannya.
Penting untuk kejayaan mamalia
ialah evolusi jagaan ibu bapa…
melahirkan anak dari rahim
dan membesarkannya dengan susu ibu
sehingga ia boleh berdikari.
Namun, bagi anak-anak yang ketakutan ini…
perkara itu mungkin akan mengambil masa.
Kebanyakan mamalia awal tiada perisai atau saiz yang besar untuk melindunginya…
tetapi sama seperti di hutan hari ini…
bahaya tidak pernah jauh.
Kulit yang dibuang oleh musuh purbanya…
ular.
Ular berkembang pada masa yang sama seperti mamalia sejati pertama itu.
Ia kehilangan tangan dan kaki nenek moyang reptilianya
dan mengembangkan badan yang bergaris arus…
menjadikan ia sesuai untuk memburu di dalam lubang
dan mengejar mangsanya secara senyap-senyap melalui semak.
Namun anak mamalia bukan tidak berdaya sepenuhnya.
Ia ada ibu yang menjaganya.
Ibunya mengesan bahaya…
dan mula memberi amaran…
tetapi ular itu mencari anaknya.
Disebabkan jagaan ibu bapa,
dalam kes ini, mamalia menang.
Namun, reptilia ada kesabaran.
Ia sudah bermain permainan ini sejak kebangkitan dinosaur.
Saat mamalia berkembang maju, ular yang memakannya juga berkembang maju.
Hari ini, ada lebih 3,000 spesies ular.
Dengan badannya yang meliuk-liuk…
penuh dengan otot…
ia berkembang untuk mengeksploitasi hampir semua habitat di Bumi…
bahkan lautan.
Seperti banyak reptilia,
kulitnya boleh menawarkan penyamaran sempurna.
Apabila dipadankan dengan bisa,
kesannya boleh membawa maut.
Namun, mamalia telah memperoleh beberapa pertahanan luar biasa…
kerana sudah bersaing dengan ular
selama lebih seratus juta tahun.
Ular sidewinder.
Ia akan tunggu berjam-jam pada satu masa untuk tanda-tanda haba yang melepasinya…
haba yang datang daripada mamalia kecil berdarah panas.
Namun, tikus kanggaru bukan tikus biasa.
Ia sudah mengembangkan satu kemahiran unik
yang sesuai dengan namanya.
Ular sidewinder yang berdarah sejuk sabar menunggu.
Ia boleh hidup berminggu-minggu tanpa makan…
hanya menunggu untuk menyerang.
Reaksi pantas…
melawan kesabaran yang luar biasa.
Inilah perkara-perkara ekstrem yang boleh berkembang
dalam permainan hidup dan mati
yang abadi.
66 JUTA TAHUN LALU
Selepas 150 juta tahun pemerintahan dinosaur,
benua-benua sudah beralih hampir ke tempatnya hari ini.
Sepanjang peristiwa itu, ia mencipta banyak persekitaran baharu
sehingga dinosaur mengecapi lebih banyak kejayaan daripada sebelumnya.
Di bawah kakinya, hiduplah semua kumpulan haiwan utama
yang kita kenal sekarang…
dinasti-dinasti dari sepanjang zaman,
mangsa-mangsa terselamat dari era lain…
bersama-sama haiwan yang baru-baru ini menjadi lebih kuat.
Namun, semuanya diatasi
oleh penguasaan dinosaur
dan satu haiwan ikonik yang memerintah semuanya.
Sepanjang tiga belas meter,
seberat sembilan tan…
tidak hairanlah pemangsa paling terkenal
dalam sejarah kehidupan di planet kita
ialah tyrannosaurus rex.
Namun, ia bukan sendirian.
Satu lagi T. rex.
Kedua-duanya menilai satu sama lain.
Tyrannosaur selalunya akan bertarung demi kawasan…
dan sanggup menjadi kanibal.
Namun, ada benda lain dalam fikiran si jantan ini…
kerana ia sudah menjumpai seekor T. rex betina.
Maknanya ia perlu menunjukkan gerakan terbaik untuk menawan hatinya.
Namun, salah anggap pendekatannya
dan janji temu ini boleh berakhir dalam beberapa saat.
Pergerakannya yang mempesonakan
dan panggilan mengawannya yang garau
nampaknya membangkitkan tindak balas yang betul.
Si betina meniru tarian perasmaraannya.
Namun, tanda kepercayaan utama ialah mendedahkan lehernya.
Sambil bangkit bersama, ia menjalinkan ikatannya.
Selama 150 juta tahun,
dinosaur memerintah planet ini.
Siapa tahu kejayaan baharu apa lagi yang mungkin dicapainya
jika pemerintahannya berterusan.
Namun, dalam kisah kehidupan…
tiada yang kekal selamanya.
Terjemahan sari kata oleh Siti Salmi